b"\n_START_ARTICLE_\nCan Torrents de les Oliveres\n_START_SECTION_\nDescripci\xc3\xb3\n_START_PARAGRAPH_\nAmpli casal rectangular de situaci\xc3\xb3 estrat\xc3\xa8gica, que consta de celler, dues plantes, golfes, dues torratxes, terrat i teulada a dues vessant i d'altres edificis annexos -abans cellers i graners i avui dia convertits en apartaments-. A mitjans del segle XIX, la casa fou reformada donant-li car\xc3\xa0cter senyorial, seguint per\xc3\xb2, la tradicional distribuci\xc3\xb3 de masia catalana: gran entrada amb comunicaci\xc3\xb3 a un gran menjador amb adossament cer\xc3\xa0mics i rentamans (robats darrerament), cuina, rebost, l'escala que condueix a la gran sala superior repartidora d'una colla de cambres, i seguint la mateixa escala, trobem les golfes i la torratxa del terrat.\n_START_SECTION_\nHist\xc3\xb2ria\n_START_PARAGRAPH_\nEls Torrents, en els darrers segles, havien estat militars, batlles i jutges de pau i caps del Sometent, de Gelida. La casa havia estat molt castigada pels bandolers del segle passat i per aix\xc3\xb2 s'edific\xc3\xa0 una curiosa torratxa de guaita a la teulada de la part posterior del casal."